సాహసవీరుడు - సాగరకన్య

సాహసవీరుడు - సాగరకన్య 1996, ఫిబ్రవరి 9న విడుదలైన తెలుగు చలనచిత్రం. వెంకటేశ్వర ఆర్ట్ ఫిల్మ్స్ పతాకంపై బూరుగుపల్లి శివరామకృష్ణ నిర్మాణ సారథ్యంలో కె.రాఘవేంద్రరావు దర్శకత్వం వహించిన ఈ చిత్రంలో వెంకటేష్, శిల్పా శెట్టి, మాలాశ్రీ నటించగా, ఎం.ఎం.కీరవాణి సంగీతం అందించాడు. బాక్సాఫీస్ వద్ద విజయవంతమైన ఈ చిత్రం, 1997లో సాగర కన్య పేరుతో హిందీలోకి అనువాదం చేయబడింది.

కథా నేపథ్యం 
రవిచంద్ర (వెంకటేష్), సాగర కన్య (శిల్ప శెట్టి) అనే మత్స్యకన్య గురించిన ఈ చిత్రమిది. బంగారు రాజు (కైకాల సత్యనారాయణ) ఓడను సొంతం చేసుకోవడానికి ప్రయత్నిస్తాడు. నిధిని కనుగొనడంకోసం మంత్రగత్తెను సంప్రదిస్తాడు. ఒక మత్స్యకన్య సహాయంతో నిధిని తిరిగి పొందవచ్చని తెలుసుకుంటాడు. ప్రమాదవశాత్తు ఒకరోజు సముద్రం నుండి వచ్చిన మత్స్యకన్య శరీరాన్ని కోల్పోయి, ఒక అందమైన అమ్మాయిగా మారుతుంది. ఆమెపై నీరు పడినప్పుడు మళ్ళీ మత్స్యకన్యగా మారుతుంది. రవిచంద్ర దగ్గరికి వచ్చిన మత్స్యకన్యకు బంగారం అని పేరు పెడుతారు. దాంతో బంగారం రవిని ప్రేమిస్తుంది. మత్స్యకన్య గురించి తెలుసుకున్న మంత్రగత్తె, ఆమె ద్వారా నిధిని కనుగొనే ప్రయత్నం చేస్తుంది. ఆ ప్రయత్నంలో బంగారం అనేక ఇబ్బందులు పడుతుంది. రవి సాహసంతో మత్స్యకన్యను రక్షిస్తాడు. రవి, అతని బంధువులను కలిపి బంగారం తిరిగి సముద్రంలోకి వెళ్ళిపోతుంది.

నటవర్గం 

 వెంకటేష్ (రవిచంద్ర)
 శిల్పా శెట్టి (బంగారం, మత్స్యకన్య)
 మాలాశ్రీ (గంగ)
 కైకాల సత్యనారాయణ (బంగారు రాజు)
 కోట శ్రీనివాసరావు (ముత్యాలు)
 శ్రీహరి (రత్నాలు)
 బ్రహ్మానందం
 బాబు మోహన్ (నల్లోడు)
 సుధాకర్ (లింగరాజు)
 ఆలీ
 ధర్మవరపు సుబ్రహ్మణ్యం (పోలీసు ఇన్స్పెక్టర్)
 రాళ్ళపల్లి
 అనంత్
 గుండు హనుమంతరావు (గుండు)
 సుత్తివేలు
 గరిమల్ల విశ్వేశ్వరరావు (పొట్టివాడు)
 మాడా వెంకటేశ్వరరావు 
 జగ్గారావు
 విజయ లలిత (మలక్‌పేట మాంచాల)

సాంకేతికవర్గం 
 దర్శకత్వం: కె.రాఘవేంద్రరావు
 నిర్మాత: బూరుగుపల్లి శివరామకృష్ణ
 రచన: పరుచూరి సోదరులు
 సంగీతం: ఎం.ఎం.కీరవాణి
 ఛాయాగ్రహణం: ఎ. విన్సెంట్, అజయ్ విన్సెంట్
 కూర్పు: కె.ఎ. మార్తాండ్, మార్తాండ్ కె. వెంకటేష్
 నిర్మాణ సంస్థ: వెంకటేశ్వర ఆర్ట్ ఫిల్మ్స్

పాటలు 

ఈ చిత్రానికి ఎం. ఎం. కీరవాణి సంగీతం అందించాడు. అన్నిపాటలు విజయం సాధించాయి. మెలోడి మేకర్స్ ఆడియో కంపెనీ నుండి పాటలు విడుదలయ్యాయి.

మూలాలు

ఇతర లంకెలు 
 

1996 తెలుగు సినిమాలు
తెలుగు ప్రేమకథ చిత్రాలు
వెంకటేష్ నటించిన సినిమాలు
ఎం.ఎం.కీరవాణి సంగీతం కూర్చిన పాటలు
సత్యనారాయణ నటించిన చిత్రాలు
కోట శ్రీనివాసరావు నటించిన సినిమాలు
శ్రీహరి నటించిన చిత్రాలు
బ్రహ్మానందం నటించిన సినిమాలు
బాబు మోహన్ నటించిన చిత్రాలు
సుధాకర్ నటించిన సినిమాలు
ఆలీ నటించిన సినిమాలు
ధర్మవరపు సుబ్రహ్మణ్యం నటించిన చిత్రాలు
సుత్తి వేలు నటించిన సినిమాలు
రాళ్ళపల్లి నటించిన సినిమాలు
గుండు హనుమంతరావు నటించిన సినిమాలు